તો જયારે તમારું મન અનિચ્છનીય અને પરેશાન કરે તેવાં વિચારોનાં દલદલમાં ફસાયેલું હોય ત્યારે પહેલાં તો એ જાગરુકતા રાખો કે તે ડહોળાયેલું છે, અને બીજું તેને તેમ થોડું અશાંત થવા દો. તેને શાંત થવા માટે થોડો સમય આપો. તરત તેનાં ઉપર કામ કરવાનું ચાલુ ના કરી દેશો. થોડો જાત સાથે સંવાદ કરો, તમારા મનને કહો કે તમને ખબર છે કે તે અત્યારે અશાંત અને અસ્થિર છે. મન તરત વિચારોનો પ્રવાહ બદલશે. અને તે અંતે તમને કાદવથી સંપૂર્ણપણે દુર થવામાં મદદરૂપ થશે. ત્યાર બાદ પાણી એકદમ કાચ જેવું ચોક્ખું રહેશે અને તમારું મન છે તે ચોક્ખું અને દુષણમુક્ત રહેશે.